## Uredba o Hrvatskoj gospodarskoj komori

### NN 42/1991 (22.8.1991.), Uredba o Hrvatskoj gospodarskoj komori

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", broj 39/91), Vlada Republike
Hrvatske na sjednici održanoj 16. kolovoza 1991. godine, donijela je

## UREDBU

### o Hrvatskoj gospodarskoj komori

Članak 1.

Hrvatska gospodarska komora je samostalna stručno-poslovna organizacija,
koja promiče, zastupa i usklađuje zajedničke interese svojih članica pred
državnim i drugim organima u zemlji i inozemstvu.

Članak 2.

Članice Hrvatske gospodarske komore su sve pravne i fizičke osobe koje
obavljaju gospodarsku djelatnost sa sjedištem na području Republike Hrvatske.

Pravne osobe iz stavka 1. ovog članka postaju članice Hrvatske gospodarske
komore upisom u sudski registar.

Fizičke osobe iz stavka 1. ovog članka postaju članice Hrvatske gospodarske
komore preko svojih udruženja odnosno saveza. U Hrvatsku gospodarsku komoru
mogu se učlaniti i organizacije koje obavljaju društvenu djelatnost, profesionalna
i stručna društva i udruženja, te druge organizacije koje svojom djelatnošću
unapređuju rad i poslovanje gospodarskih subjekata.

Članak 3.

Zadaci Hrvatske gospodarske komore su:

- zastupanje interesa članica pred državnim organima kod oblikovanja
gospodarskog sistema i mjera ekonomske politike;

- procjena mogučnosti i uvjeta gospodarskog razvoja;

- unapređivanje razvoja poduzetništva;

- uspostavljanje i razvijanje svih vrsta poslovnih odnosa s inozemstvom;

- poticanje istraživanja, razvoja i inovacija;

- razvijanje informacijskog sustava Hrvatske gospodarske komore i poslovnog
informiranja;

- vođenje registra poduzeća i radnji;

- usklađivanje interesa članica Hrvatske gospodarske komore ;

- poticanje razvoja tehnološke infrastrukture, informatizacija gospodarstva
i praćenje standardizacije hardvera, softvera i komunikacije;

- usklađivanje gospodarskih i društvenih interesa s područja ekologije;

- priprema, sklapanje i praćenje primjene kolektivnih ugovora;

- izdavanje mišljenja o bonitetu svojih članica;

- poduzimanje mjera za poticanje i razvijanje dobrih poslovnih običaja
i poslovnog morala; - obrazovanje i inovacija znanja kadrova u gospodarstvu;

- pružanje pomoći prilikom osnivanja novih i transformacije postojećih
poduzeća, te obavljanje drugih zadataka od intresa članica Hrvatske gospodarske
komore;

- rješavanje tekućih pitanja od značaja za obavljanje gospodarskih djelatnosti;

- obavljanje drugih zadataka određenih uredbom i statutom.

Članak 4.

Organi Hrvatske gospodarske komore su: skupština, upravni odbor, nadzorni
odbor i predsjednik.

Članak 5.

Skupštinu Hrvatske gospodarske komore sačinjavaju izabrani predstavnici
članica Hrvatske gospodarske komore.

Članak 6. Skupština Hrvatske gospodarske komore:

- donosi Statut;

- donosi temeljne odrednice za program rada;

- donosi financijski proračun;

- odlučuje o raspisivanju izbora te obavlja izbore i razrješenja u skladu
sa Satutom;

- odlučuje o osnivanju i ukidanju predstavntštava u inozemstvu;

- obavlja i druge poslove navedene ovom uredbom i Statutom.

Članak 7.

Upravni odbor Hrvatske gospodarske komore:

- provodi odluke i zaključke Skupštine;

- utvrđuje prijedloge Statuta i drugih akata koje donosi Skupština;

- predlaže zaključke i stavove, te daje mišljenja o pitanjima o kojima
će Skupština raspravljati;

- utvrđuje i usklađuje interese članica;

- donosi opće akte strućne službe;

- obavlja izbore, imenovanja i razrješenja u skladu sa Statutom;

- odlučuje o prigovorima na pojedinačne isprave donesene u izvršavanju
javnih ovlaštenja;

- obavlja i druge poslove navedene Statutom.

Članak 8.

Način izbora organa Hrvatske gospodarske komore, njihov sastav i djelokrug
rada utvrđuje se statutom Hrvatske gospodarske komore.

Članak 9.

Predsjednik Hrvatske gospodarske komore predstavlja i zastupa Hrvatsku
gospodarsku komoru i odgovoran js za zakonitost njenog rada.

Predsjednika Hrvatske gospodarske komore bira skupština Hrvatske gospodarske
komore.

Članak 10.

Članice Hrvatske gospodarske komore ostvaruju svoje interese u Hrvatskoj
gospodarskoj komori neposredno u strukovnim grupama i posredno preko svojih
izabranih predstavnika u skupštini i drugim oblicima organiziranja i rada
utvrđenim statutom Hrvatske gospodarske komore.

Članak 11.

Hrvatska gospodarska komora obavlja određena javna ovlaštenja koja su
utvrđena uredbom.

Potvrde, uvjerenja i druge isprave koje Hrvatska gospodarska komora
izdaje u izvršavanju javnih ovlaštenja imaju karakter i značaj javnih ispraya.

Članak 12.

Hrvatska gospodarska komora surađuje s drugim komorama i odgovarajućim
udruženjima u zemlji i inozemstvu.

Članak 13.

Hrvatska gospodarska komora ima pravo pokretati inicijativu za donošenje
republičkih zakona i drugih propisa iz oblasti gospodarskog sustava i mjere
tekuće ekonomske politike, te davati mišljenje, primjedbe i prijedloge
na nacrte i prijedloge zakona i drugih propisa iz ovog područja kao i sudjelovati
u pripremanju zakona i drugih propisa od interesa za njene članice.

Članak 14.

Hrvatska gospodarska komora ima statut.

Statutom Hrvatske gospodarske komore koji donosi skupština uređuju se
osobito zadaci Hrvatske gospodarske komore: način ostvarivanja interesa
članica; prava, obveze i odgovornosti članica; oblici organiziranja i rada;
organi, njihov djelokrug, sastav, broj članova, način biranja i trajanja
mandata; način odlučivanja; sadržaj i oblici ostvarivanja suradnje s komorama
u zemlji i inozemstvu, organima vlasti i drugim organizacijama; javnost
rada i informiranje; osiguranje sredstava za rad; način organiziranja i
zadaci stručne službe; postupak donošenja statuta i drugih općih akata,
te druga pitanja određena uredbom.

Statut Hrvatske gospodarske komore objavljuje se u "Narodnim novinama".

Članak 15.

Način organiziranja i rada Hrvatske gospodarske komore utvrđuje se Statutom
Hrvatske gospodarske komore.

Članak 16.

Hrvatska gospodarska komora osniva regionalne komore. Regionalne komore
su sastavni dio Hrvatske gospodarske komore, s položajem i ovlaštenjima
utvrđenim ovom uredbom i statutom Hrvatske gospodarske komore.

Regionalna komora obuhvaća odlukom Skupštine Hrvatske gospodarske komore
utvrđeno područje koje čini više prostorno povezanih općina.

Članak 17.

Hrvatska gospodarska komora može osnivati svoja predstavništva u inozemstvu.

Članak 18.

Hrvataka gospodarska komora može u suradnji sa stranim osobama osnovati
mješovite komore s sjedištem u zemlji ili inozemstvu.

Članak 19.

Pri Hrvatskoj gospodarskoj komori postoji sud časti.

Sud časti odlučuje o povredama dobrih poslovnih običaja u obavljanju
gospodarskih djelatnosti i prometa robe i usluga u prometu robe na područje
Hrvatske gospodarske komore, o neizvršavanju obveza članica Hrvatske gospodarske
komore i drugim povredama statuta i općih akata Hrvatske gospodarske komore.

Statutom Hrvatske gospodarske komore ili drugim općim aktom skupštine
uređuje se nadležnost suda časti i mjere koje može izreći, sastav i organizacija
suda časti, te postupak pred sudom časti.

Članak 20.

Pri Hrvatskoj gospodarskoj komori postoji Stalno izbrano sudište.

Fizičke ili pravne domaće ili strane osobe (fizičke osobe s prebivalištem
ili trajnim boravištem u inozemstvu, odnosno pravne osobe sa sjedištem
u inozemstvu) mogu ugovoriti nadležnost Stalnog izbranog sudišta iz stavka
1. ovog članka za posredovanje radi mirenja ili za odlučivanje u sporovima
o pravima kojima mogu slobodno raspolagati ako uredbom nije određeno da
za odlučivanje o određenoj vrsti tih sporova postoji isključiva stvarna
ili međunarodna nadležnost domaćeg redovitog suda.

Pravorijek izbranog suda Stalnog izbranog sudišta je konačan i među
strankama ima snagu pravomoćne presude redovitog suda.

Statutom ili drugim općim aktom Hrvatske gospodarske komore koji se
objavljuje u "Narodnim novinama", uređuju se nadležnost, sastav
i organizacija Stalnog izbranog sudišta i izbranog suda te pravila o postupku
pred izbranim sudom u sporovima bez međunarodnog elementa i u sporovima
s međunarodnim elementom.

Članak 21.

Sredstva potrebna za rad Hrvatske gospodarske komore osiguravaju se
iz doprinosa odnosno članarine koju plaćaju članice Hrvatske gospodarske
komore, prihoda od naknada za usluge i drugih izvora.

Osnovicu i stopu, te način i rokove plaćanja doprinosa odnosno članarine
utvrđuje skupština Hrvatske gospodarske komore.

Doprinos odnosno članarinu članice uplaćuju na račun Hrvatske gospodarske
komore.

Članak 22.

Hrvatska gospodarska komora ima stručnu službu. Akte o organizaciji
i radu stručne službe donosi organ Hzvatske gospodarske komore u skladu
sa uredbom i statutom Hrvatske gospodarske komore.

Članak 23.

Hrvatska gospodarska komora, je dužna svoju organizaciju, statut i druge
opće akte uskladiti s odredbama ove uredbe u roku tri mjeseca od dana stupanja
na snagu ove uredbe.

Članak 24.

Osnovne privredne komore osnovane prema Zakonu o udruživanju u privredne
komore ("Narodne novine", broj 42/86 i 57/89) prestaju s radom
tri mjeseca od dana stupanja na snagu ove uredbe i nastavljaju poslovati
kao Regionalne komore Hrvatske gospodarske komore u skladu s njenim statutom
i ovom uredbom, a njihova sredstva, prava, obveze i radnike preuzima Hrvatska
gospodarska komora.

Članak 25.

Na dan stupanja na snagu ove uredbe prestaje važiti Zakon o udruživanju
u privredne komore ("Narodne novine", br. 42/86 i 57/89) i neće
se primjenjivati Zakon o Privrednoj komori Jugoslavije ("Službeni
list SFRJ", broj 42/90).

Članak 26.

Ova uredba stupa na snagu osmi dan od dana objave u "Narodnim novinama".

Klasa: 300-01/91-01/02

Urbroj : 5030105-91 -10

Zegreb, 16. kolovoza 1991.

Predsjednik

**dr. Franjo Gregurić, v. r.**

Uredba, NN 42/1991-1134